 Posibila dezorganizare a activitatii de pescuit sportiv si eventualele sale urmari Legea privind resursele acvatice vii, pescuitul si acvacultura - nr 192/2001 - s-a nascut mult mai greu decât s-a crezut în 1996, atunci când reprezentantii AGVPS din România au avut initiativa redactarii primului proiect de lege în acest scop, proiect dupa care s-au inspirat toate celelalte ce au urmat Datorita faptului ca prevederile vechii Legi nr 12/1974 nu mai erau respectate, iar cele noi au ramas timp de 5 ani sub forma de proiect, activitatea de pescuit a ajuns la un pas de haos Cauza principala a constituit-o abuzurile Companiei Nationale Apele Române - atât în domeniul pescuitului industrial, cât si al pescuitului sportiv - care au încercat si în parte au reusit sa liciteze "exploatarea fondului piscicol natural", sub pretextul închirierii "potentialului piscicol al apelor naturale" Acest fals intelectual grosolan, cu urmari pecuniare grave, care a permis încheierea unui al doilea rând de contracte "de exploatare a potentialului piscicol" peste contractele de "exploatare a fondului piscicol" aflate în derulare, a ramas nesanctionat pâna acum Nesanctionata a ramas si exploatarea necrutatoare, pe lânga lege, a fondului piscicol din Dunare, Delta Dunarii si lacurile de acumulare, de catre tot felul de întreprinzatori atrasi de mirajul îmbogatirii fara just temei, pe seama exploatarii necontrolate a unui bun public sau a pestelui populat de altii Legea 192/2001, transata în final de catre reprezentantii piscicultorilor în favoarea acestora, desi a fost modificata de trei ori consecutiv în trei ani, a creat totusi premizele unei noi ordini în activitatea de pescuit A unei ordini noi care, în anul 2004, a fost apreciata deschis ca un triumf al mafiei instaurate în domeniul exploatarii comerciale a fondului piscicol din apele naturale colinare si de ses Nici acum nu avem motive sa credem altfel, datorita unor prevederi cel putin contraproductive ale legii, dintre care amintim: * renuntarea la interdictia de a pescui cu unelte din plasa si pripoane în apele naturale colinare si de ses; interdictia ramâne valabila doar în apele de munte; * lasarea fondului piscicol din apele colinare si de ses practic fara paza, prin renuntarea, de catre M A P D R , la serviciile celor peste 1500 de paznici de vânatoare si de pescuit, echipati corespunzator, precum si la ajutorul altor organisme cu activitati eficiente în profil; * sanctionarea cu mult prea multa blândete a infractiunilor de pescuit comparativ cu perioada anterioara; de exemplu: braconajul cu explozibil, cu curent electric, cu gaz metan si cu alte substante toxice nu mai este sanctionat cu privarea de libertate; detinerea si comercializarea unor echipamente periculoase de pescuit (aparate electrice, plase monofilament etc ) nu se mai sanctioneaza în nici un fel, ci numai folosirea lor, si aceasta doar cu amenda * Nu mai detaliem si alte involutii evidente ale prevederilor legii în forma datata 2004, în privinta protectiei fondului piscicol Chiar daca nu s-a dorit asa, forma legii în discutie adaptata la acquis-ul comunitar, sub directa îndrumare a unor consilieri spanioli (?), a iesit cum nu se poate mai defavorabila protectiei fondului piscicol si mai favorabila braconierilor si braconajului piscicol Din punct de vedere al pescuitului sportiv, Legea 192/2001 modificata este totusi acceptabila Aceasta deoarece cuprinde câteva prevederi favorabile pescarilor sportivi, impuse de la nivelul conducerii executive a AGVPS din România, dintre care amintim: * permisiunea de a pescui în apele naturale interioare exclusiv cu undita, pe baza de permis de pescuit sportiv nominal, eliberat doar de asociatiile de pescari sportivi ori de asociatiile de vânatori si de pescari sportivi care au în gestiune fonduri de pescuit sportiv; * permisiunea de a pescui din barca si din apa; * posibilitatea împuternicirii personalului de paza al organizatiilor de pescari sportivi pentru a constata infractiuni si contraventii la Legea 192/2001 modificata, posibilitate anulata însa, în favoarea braconierilor, de catre reprezentantii M A P D R , atât în guvernarea trecuta cât si în cea actuala Cadrul legal prezentat, cu lipsuri grave privind protectia fondului piscicol, a creat însa premizele reinstaurarii ordinii în domeniul pescuitului sportiv Nu si a celui comercial Aceste premize au fost valorificate în anul 2003, când s-a reusit prelungirea contractelor de folosinta piscicola pâna la 31 12 2007, printr-un adendum încheiat între conducerea executiva a AGVPS din România, în numele asociatiilor afiliate, si conducerea Companiei Nationale de Administrare a Fondului Piscicol (C N A F P ) Pentru apele naturale colinare si de ses la care nu s-au mai gasit vechile contracte de folosinta piscicola s-au negociat, tot pâna la 31 12 2007, contracte de asociere în participatiune între asociatiile în cauza, reprezentate tot de conducerea executiva a AGVPS, si conducerea C N A F P, în conditii similare cu cele stabilite prin adendumurile la contractele de folosinta piscicola, adica cu plata, catre companie, a 25% din c/valoarea cotizatiilor încasate Astfel de contracte s-au încheiat si pentru o banda de 25 m de la malul românesc al Dunarii si pentru o banda similara în jurul lacurilor de acumulare, si pentru canalele Dunare - Marea Neagra si pentru zona de pescuit din Marea Neagra de sub jurisdictia româneasca Urmare a concretizarii responsabilitatii fiecarei asociatii în privinta gestionarii fondului piscicol din apele naturale colinare si de ses, preluate în folosinta piscicola pe baza de contract sau prin asociere în participatiune, asociatiile de pescari sportivi au trecut la angajarea de paznici si la achizitionare de mijloace de comunicati si de transport pentru acestia, la montarea de panouri avertizoare, puse la dispozitie si impuse la preturi exagerat de mari de catre conducerea C N A F P, la popularea unor ape cu puiet de peste etc Toate s-au facut în baza contractelor mentionate si în perspectiva valabilitatii acestora pe întreaga perioada de contractare (pâna la 31 12 2007) Alternanta la guvernare, care s-a produs la finele anului 2004, a scos la iveala, pe valul portocaliu al schimbarii, interese nebanuite si oameni hotarâti sa-si joace riscant cartea intereselor personale si de grup, poate ultima pentru ei în perspectiva acestei guvernari si a aderarii tarii noastre la U E În numai 9 luni de la preluarea guvernarii, în cuibul M A P D R s-au adunat specialisti de care nu s-ar fi auzit nimic daca nu se apucau de politica, persoane frustrate în guvernarea precedenta si afaceristi dornici de a ocupa anumite pozitii interesante pentru bunul mers al afacerilor personale, alaturi de echipa cameleon de functionari publici, preluata de la o guvernare la alta, pentru a pune în practica gândirea politica a conducatorilor ministeriali vremelnici, fara a rationa si a reactiona în vreun fel la posibilele urmari ale acestei politici Într-un astfel de context s-a nascut, în anul 2004, Agentia Nationala pentru Pescuit si Acvacultura (A N P A), reorganizata ca structura în cadrul M A P D R prin H G nr 865/2005 Conform actului normativ de înfiintare, aceasta noua structura este finantata integral de la bugetul de stat si este condusa de un presedinte cu rang de director general A N P A a preluat Inspectia piscicola din cadrul MAPDR si mai multe atributii de Compania Nationala de Administrare a Fondului Piscicol Asadar, în subordinea M A P D R a fost înfiintata o noua structura de administrare a fondului piscicol, încadrata cu peste 150 de posturi retribuite din bani publici, ca veriga intermediara între MAPDR si C N A F P, R N P si ARBDD, ultimele trei, de asemenea structuri cu atributii administrative ale fondului piscicol din apele colinare si de ses, din apele de munte si, respectiv, din Delta Dunarii S-a ajuns astfel la o situatie confuza, în care primii administratori ai fondului piscicol (C N A F P , R N P si A R B D D ) au fost denumiti gestionari ai acestui fond (în contradictie cu denumirea lor), iar adevaratii gestionari, printre care asociatiile de pescari sportivi, cogestionari sau gestionari delegati Dincolo de aceste complicatii lingvistice si structurale, nu putem sa nu observam tendinta înfioratoare de înfiintare a noi si noi structuri administrative - de reglementare, de avizare si de control - majoritatea pe bani publici, adica prin efortul financiar al fiecaruia dintre noi, doar în scopul crearii de noi locuri de munca pentru clientela politica a vremii si pentru a descuraja pe oricine încearca sa desfasoare o activitate productiva sau utila societatii în care traim Revenind la cazul concret al A N P A - care are din start 9 filiale în teritoriu (Iasi, Galati, Tulcea, Constanta, Calarasi, Mehedinti, Timis, Cluj si Arad), pe lânga serviciile si directiile proprii - trebuie sa remarcam ca s-a suprapus ca obiect de activitate, în foarte mare masura, peste atributiile celorlalti administratori (ARBDD, CNAFP si RNP), motiv pentru care, într-un fel sau altul, încearca sa-si justifice existenta Aceasta structura (A N P A ) - condusa de un domn caruia i-au reusit afacerile, poate interesat sa-si atinga anumite scopuri din functia vremelnic ocupata - a conlucrat îndeaproape cu alta structura a MAPDR, care pâna de curând administra, iar acum gestioneaza, fondul piscicol din apele naturale colinare si de ses - condusa de un alt domn ajuns pe criterii politice sau poate de rubedenie în functie Împreuna au conceput, în cel mai mare secret, doua ordine ministeriale care pot bulversa întreaga activitate piscicola si de pescuit din România Ordinele la care facem referire sunt: Ordinul MAPDR nr 1133/28 10 2005 - privind dreptul de pescuit în bazinele piscicole naturale si Ordinul MAPDR nr 1134/28 10 2005 - privind accesul la resursele acvatice vii în vederea practicarii pescuitului Prin prevederile primului ordin se redefinesc functiile celor doua structuri si se împart atributiile, ca între tovarasi, dar cu încalcarea legii Astfel, eliberarea autorizatiilor de pescuit revine noului administrator A N P A, iar vechiului administrator - mai nou gestionar C N A F P îi revine doar obligatia de a le transmite vechiului gestionar - acum mai nou cogestionar - printre care asociatiile afiliate la AGVPS Prin prevederile celui de-al doilea ordin, se stabileste înca o atributie în sarcina C N A F P si anume aceea de tiparire a permiselor de pescuit (ceea ce poate ascunde o noua afacere daca se vor tipari tot la Suceava), pe care le elibereaza toti gestionarii resurselor acvatice vii, printre care C N A F P Fara a prevedea vreo exceptie, asociatiilor de pescari sportivi, asadar unuia dintre cogestionari, i s-a stabilit prin lege dreptul de a elibera "permise de pescuit sportiv" Ordinul mai prevede ca: - permisul de pescuit sportiv este nominal, netransmisibil si valabil un an; - pentru eliberarea acestui permis de pescuit sportiv doritorul trebuie sa faca dovada calitatii de membru al unei asociatii de pescari sportivi legal constituite, care are contract încheiat cu gestionarul resurselor acvatice vii; - detinatorii de permise de pescuit pot pescui în orice bazin piscicol natural (de la mare pâna sub vârf de munte) în baza unei viniete speciale emise de C N A F P, aplicabile pe permis; de remarcat ca asemenea viniete pentru pescuit sportiv se pot aplica si pe permisele de pescuit comercial, ceea ce transforma voalat permisul de pescuit comercial în permis de pescuit sportiv, cu încalcarea voita a legii În concluzie, C N A F P , cu complicitatea A N P A, încearca sa câstige bani în plus din tiparirea permiselor de pescuit sportiv si vinderea vinietelor, care vor permite pescuitul sportiv în toate apele naturale, inclusiv în cele de munte, indiferent de cine a investit în acestea pentru amenajare, populare, paza etc În plus, C N A F P intentioneaza sa mai acorde dreptul de pescuit sportiv contractat cu asociatiile de pescari sportivi sau cu asociatiile de vânatori si de pescari sportivi afiliate si altor asociatii de pescari sportivi nou constituite, pentru a le asigura si acestora, abuziv, accesul la fondul piscicol din apele naturale Deci CNAFP doreste sa vânda în viitor, pe acelasi tronson de râu, dreptul de pescuit mai multor cogestionari, cu încalcarea legii si favorizarea concurentei neloiale în defavoarea actualilor contractanti (care au cheltuieli si investitii facute, pe care trebuie sa le recupereze din cotizatia membrilor, dezavantajati fata de asociatiile de pescari sportivi de apartament, care nu au nici un fel de cheltuieli de recuperat si-si pot permite sa stabileasca cotizatii mai reduse) Aceste initiative diabolice de destructurare a organizarii pescarilor sportivi - atrasi în primul an de mirajul pescuitului liber în toate apele naturale din tara, inclusiv în cele gestionate de RNP (fiindca ordinul nu face nici o distinctie) - poate avea ca repercusiune renuntarea, din partea asociatiilor afiliate la AGVPS, la paznicii piscicoli proprii, mai ales în conditiile în care conducerea MAPDR refuza sa le dea împuternicirile de control necesare combaterii braconajelor Astfel se va lasa, în curând, fondul piscicol natural în paza absolut ineficienta, mai exact inexistenta, a celor cca 80 de inspectori piscicoli la nivel de tara (înca neangajati în totalitate) Este usor de imaginat ca numarul pescarilor sportivi cotizanti se va diminua drastic, fiindca cetatenii vor putea pescui de acum fara permis si vinieta, în lipsa celor ce i-au obligat pâna acum sa respecte legea Scazând numarul de cotizanti, va disparea si suportul sustinerii materiale a campionatelor nationale de pescuit sportiv si de participare a echipelor reprezentative ale României în exterior Indirect, initiativa A N P A si C N A F P va distruge si miscarea sportiva din acest domeniu de activitate Iata asadar urmarile posibile ale initiativei celor doua structuri - din care una bugetara, iar cealalta auxiliar parazita pe seama vânzarii fondului piscicol, care este bun public - prin care se urmareste exploatarea incorecta a pasiunii pescarilor sportivi si, în acelasi timp, subminarea economica a actualelor asociatii de pescari sportivi sau de vânatori si de pescari sportivi N Selaru 